smcproject/ml-wiki-sentences huggingface dataset:
മെറിയം വെബ്സ്റ്ററിന്റെ നിർവചനപ്രകാരം ന്യായവ്യാപാരം എന്നത് "കർഷകർക്ക് തങ്ങളുടെ ഉത്പനങ്ങൾക്ക് ന്യായവില ലഭിക്കുന്നതിന് സഹായിക്കുന്നതിന് ലക്ഷ്യമിട്ടു പ്രവർത്തിക്കുന്ന പ്രസ്ഥാനമാണ്; അതിലൂടെ ദാരിദ്ര്യ നിരക്കു കുറച്ചുകൊണ്ടുവരാനും, കർഷകരോടും തൊഴിലാളികളോടുമുള്ള നീതിയിലടിസ്ഥാനമാക്കിയുള്ള ഇടപെടൽ നൽകാനും, പാരിസ്ഥിതികമായി സുസ്ഥിരമായ പ്രവർത്തനങ്ങളെ പ്രോത്സാഹിപ്പിക്കാനും ശ്രമിക്കുന്നു."
1998ൽ ഫെയർ ട്രേഡ് ഇന്റർനാഷണൽ , വേൾഡ് ഫെയർ ട്രേഡ് ഒാർഗനൈസേഷൻ , നെറ്റ് വർക്ക് ഒാഫ് യൂറോപ്യൻ വർക്ക്ഷോപ്പ്സ് , യൂറോപ്യൻ ഫെയർ ട്രേഡ് അസോസിയേഷൻ എന്നീ നാല് സംഘടനകൾ ചേർന്ന് ന്യായവ്യാപരത്തിന് പൊതുവെ സ്വീകാര്യമായ നിർവച്ചനം തയ്യാറാക്കി.
അതുപ്രകാരം ന്യായവ്യാപരം "അന്താരാഷ്ട്ര വ്യാപാരത്തിൽ കൂടുതൽ പങ്കാളിത്തം തേടുന്ന, സംവാദത്തിലും, സുതാര്യതയിലും പരസ്പര ബഹുമാനത്തിലും അധിഷ്ഠിതിതമായ വ്യാപാരബന്ധമാണ്. കൂടുതൽ മെച്ചപ്പെട്ട വ്യാപാര വ്യവസ്ഥ മുന്നോട്ട് വക്കുന്നതിലൂടെ സുസ്ഥിരമായ വികസനത്തിനും, പ്രതികൂലസാഹചര്യം നേരിടുന്ന ഉത്പാദകരുടെയും തൊഴിലാളികളുടെയും അവകാശങ്ങൾ സംരക്ഷിക്കുന്നതിനും ന്യായവ്യാപരം സഹായിക്കുന്നു, പ്രത്യേകിച്ചും ദക്ഷിണരാജ്യങ്ങളിൽ."
രണ്ടാം ലോകമാഹയുദ്ധത്തിനുശേഷം,1946ൽ ദരിദ്രരരായ പോർട്ടോറിക്കൻ വനിതകളിൽ നിന്നും അഭയാർത്ഥികളായ യൂറോപ്യൻ വനിതകളിൽ നിന്നും കൈത്തറികൾ വാങ്ങി എഡ്നാ റൂത്ത് ബൈയ്ലർ എന്ന വനിതയാണ് വടക്കൻ അമേരിക്കയിലെ ആദ്യത്തെ ന്യായവ്യാപരസംഘടനയായ ടെൻ തൗസന്റ് വിലേജിന് അടത്തറയിട്ടത്.
ഇന്ന് പ്രവർത്തിക്കുന്ന മിക്ക ന്യായവ്യാപാരസംഘടനകളും മിഷിനറി പ്രവർത്തനങ്ങൾക്കും, സേവനപ്രവർത്തനങ്ങൾക്കും രാഷ്ട്രീയ/സാമ്പത്തിക ഇടപെടലുകൾക്കും മറ്റുമായാണ് ഇരുപതാം നൂറ്റാണ്ടിന്റെ രണ്ടാം പകുതിയിൽ പ്രവർത്തനമാരംഭിച്ചത്.
മൂന്നാം ലോകരാജ്യങ്ങളിൽ ദരിദ്രരെ സഹായിക്കുന്നതിനായി എൻ ജി ഒ സംഘങ്ങളും ഫെയർ ട്രേഡ് സംഘടനകളുടെ വിപണനവൈദഗ്ദ്യം ഉപയോഗിച്ച് ന്യായവ്യാപര രംഗത്ത് വളരെ മുന്നേറിയീട്ടുണ്ട്.
1960കളിലും 1970കളിലും ഏഷ്യയിലെയും, ആഫ്രിക്കയിലെയും ലാറ്റിനമേരിക്കയിലെയും എൻ ജി ഒ കളും ചില സാമൂഹ്യപ്രവർത്തകരും പ്രതികൂലസാഹചര്യങ്ങളെ നേരിടുന്ന ഉത്പാദകർക്ക് ഉപദേശവും സഹായവും നൽക്കുന്നതിനായി ന്യായവ്യാപാരത്തിന്റെ ആവശ്യം തിരിച്ചറിഞ്ഞു സംഘടനകൾ ആരംഭിച്ചു.
ദക്ഷിണ രാഷ്ട്രങ്ങളിൽ ആരംഭിച്ച ഈ സംഘടനകൾ യൂറോപ്യൻ, അമേരിക്കൻ രാജ്യങ്ങളിലെ സംഘടനകളുമായി ബന്ധം സ്ഥാപിക്കുകയും ചെയ്തു.
ന്യായവ്യാപരത്തിന്റെ ആഗോളതലത്തിലെ വ്യാപനത്തിന് ഇത് വഴിവെച്ചു.
ഈ പൗരമുന്നേറ്റങ്ങൾക്കു സമാന്തരമായി, "ധനസഹായമല്ല, വ്യാപരമാണ് വേണ്ടത്" എന്ന ആശയം മുന്നോട്ട് വച്ചുകൊണ്ട് വികസ്വര രാജ്യങ്ങൾ വ്യാപാരത്തിനും വികസനത്തിനുമായുള്ള ഐക്യരാഷ്ട്രസഭയുടെ രണ്ടാം കോൺഫ്രൻസിൽ വാദിച്ചു.
അറുപതുകളുടെ അവസാനത്തോടുക്കൂടി ന്യായവ്യാപരത്തിന്റെ വളർച്ച പ്രധാനമായും വികസനവ്യാപാരത്തിലൂടെയായി.
ദാരിദ്രത്തിനും, ചിലപ്പോഴെല്ലാം ദക്ഷിണ രാജ്യങ്ങളിലെ മനുഷ്യനിർമ്മിതവും അല്ലാത്തതുമായ ദുരന്തങ്ങളോടുള്ള പ്രതികരണം എന്ന നിലക്കാണ് ന്യായവ്യാപാരം വളർന്നത്.
യൂറോപ്യൻ രാജ്യങ്ങളിലുള്ള വലിയ വികസന ഏജൻസികൾ, പലപ്പോഴും മതാടിസ്ഥാനത്തിലുള്ള ഏജൻസികൾ ദക്ഷിണ രാജ്യങ്ങളിലെ തങ്ങളുടെ സഖ്യസംഘടനകളുടെ സഹായത്താലാണ് ദക്ഷിണ രാജ്യങ്ങളിലെ ന്യായവ്യാപരസംഘടനകൾ രൂപപെടുത്തിയത്.
ഉത്പാദകരെയും ഉത്പാദനത്തെയും ക്രമീകരിക്കാനും, ഉത്പാദകരെ സഹായിക്കാനും വികസിത രാജ്യങ്ങളിലേക്ക് ഇത്പന്നങ്ങൾ കയറ്റിആയക്കാനും ഈ ന്യായവ്യാപരസംഘടനകളുടെ സഹായം തേടി.
ഫെയർട്രേഡ് ഇന്റർനാഷണൽ വെബ്സൈറ്റ്
ന്യായി റോറോ കിഡുൽ
ന്യായി റോറോ കിഡുൽ ഒരു ഇന്തോനേഷ്യൻ സമുദ്ര ദേവതയാണ്.
ജാവനീസ്, സുന്ദനീസ് പുരാണങ്ങളിൽ അവർ തെക്കൻ കടലിന്റെ ( ഇന്ത്യൻ മഹാസമുദ്രം ) രാജ്ഞിയാണ്.
ജാവനീസ് വിശ്വാസമനുസരിച്ച്, മതാരാമിലെയും യോഗ്യകാർത്തയിലെയും സുൽത്താന്മാരുടെ പുരാണ ആത്മീയ ഭാര്യ കൂടിയായ അവർ, സെനോപതിയിൽ തുടങ്ങി ഇന്നുവരെയും തുടരുന്നു.
ന്യായി റോറോ കിഡുൽ ദേവതയ്ക്കു നിരവധി വ്യത്യസ്ത പേരുകളുണ്ട്, അവ അവരുടെ വ്യത്യസ്തങ്ങളായ ഉത്ഭവ കഥകൾ, വീരകഥകൾ, ഐതിഹ്യങ്ങൾ, പരമ്പരാഗത നാടോടിക്കഥകൾ എന്നിവയിൽ പ്രതിഫലിപ്പിക്കുന്നു.
ദേർ യാസീൻ കൂട്ടക്കൊല
1948 ഏപ്രിൽ 9ന് വെള്ളിയാഴ്ച പുലർച്ചെ 4.30ന് ജറുസലേമിന്റെ സമീപത്തുള്ള ദേർ യാസീൻ ഗ്രാമം വളഞ്ഞ് സയണിസ്റ്റ് ഭീകരവാദി സംഘടനകളായ ഇർഗുൻ , സ്റ്റേൺ ഗാങ്ങ് എന്നിവർ പലസ്തീനിയൻ അറബികളെ കൂട്ടക്കൊല നടത്തി വസ്തുവകകൾ കൊള്ളയടിക്കുകയും ചെയ്ത സംഭവമാണ് ദേർ യാസീൻ കൂട്ടക്കൊല എന്നറിയപ്പെടുന്നത്.
ഇസ്രയേൽ രൂപീകരണ ഘട്ടത്തിൽ നാടുവിടാൻ നിർബന്ധിതരാക്കുക എന്ന ഉദ്ദേശത്തോടെ തദ്ദേശീയർക്കെതിരെ നടത്തപ്പെട്ട കൂട്ടാക്കൊലകളിൽ ഏറ്റവു വലുതായിരുന്നു ഇത്.
250ഓളം ഗ്രാമവാസികൾ ഈ കൂട്ടക്കൊലയിൽ കൊല്ലപ്പെട്ടു.
പുറം ലോകത്തിന് അജ്ഞാതമായിരുന്ന കൂട്ടക്കൊലയുടെ വിശദാംശങ്ങൾ രണ്ടാംദിവസം അവിടെയെത്തിയ റെഡ്‌ക്രോസ് സംഘത്തിൽപ്പെട്ട ഒരു ഡോക്ടറാണ് പുറംലോകത്തെത്തിച്ചത്.
ജൂതകേന്ദ്രങ്ങളും ബ്രിട്ടീഷ് സൈനികരും കൂട്ടക്കൊലയെക്കുറിച്ചറിഞ്ഞിട്ടും തടയാൻ മുതിർന്നില്ല.
സംഭവം പുറം ലോകം അറിഞ്ഞതോടെ രാജ്യാന്തര തരത്തിൽ പ്രതിഷേധം ഉയർന്നു.
ആൽബർട്ട് ഐൻസ്റ്റീൻ അടക്കമുള്ള നിരവധി പ്രമുഖരും സംഭവത്തെ അപലപിച്ചു പ്രസ്താവനകളിറക്കിയിരുന്നു.
1948ലെ അറബ് - ഇസ്രയേൽ യുദ്ധത്തിന് വഴിതെളിയിക്കാനും ഈ സംഭവം കാരണമായി.
അവലംബം ↑ https://en.wikipedia.org/wiki/Deir_Yassin_massacre ↑ http://www.islampadasala.com/index.php/en/component/docman/doc_details/630-4?tmpl=component%5Bപ്രവർത്തിക്കാത്ത+കണ്ണി%5D
ദൈറ
ദൈറ , അഥവാ ദെയ്റ ആംഗലേയം- Deira (In Arabic: ديرة) അറേബ്യൻ ഐക്യനാടുകളിലെ സംസ്ഥാനമായ ദുബായിലെ ഒരു പ്രധാനപ്പെട്ട നഗരപ്രദേശമാണ്.
ദുബായിലെ പ്രധാനപ്പെട്ട ഒരു വാണിജ്യകേന്ദ്രമാണ് ദൈറ എങ്കിലും അബുദാബിയിലേക്കും മറ്റു നഗരകേന്ദ്രങ്ങളിലേക്കുമായി പുതുതായി ഇ-11 (ഷേഖ് സായിദ്) വീഥി പണികഴിപ്പിച്ചതിനുശേഷം വാഹനഗതാഗതവും യാത്രകളും കുറഞ്ഞതുമൂലം ദേരയുടെ പ്രാധാന്യം അല്പം കുറഞ്ഞിട്ടുണ്ട്.
ദേരയുടെ പടിഞ്ഞാറു ഭാഗത്തായി ദുബായ് കടലിടുക്ക് സ്ഥിതി ചെയ്യുന്നു.
ഇതിലുള്ള ഇരു പഴയ തുറമുഖമാണ് പോർട്ട് സയ്യദ്.
ദൈറയിലൂടെ ഭൂഗർഭ, ഭൂമാന്തര റയിൽ പാതകൾ കടന്നു പോകുന്നു.
നിരവധി വാണിജ്യ സമുച്ചയങ്ങളുള്ള ഒരു നഗരമാണ് ദൈറ.
ദുബായ് ഇന്റർനാഷണൽ വിമാനത്താവളം ദൈറക്കടുത്താണ്.
ദുബയിലെ ഏറ്റവും വലിയ മത്സ്യവാണിജ്യ കേന്ദ്രം ദൈറയിലാണ്.
പേരിനു പിന്നിൽ ചരിത്രം
ദൈറക്ക് അറബ് രാജ്യങ്ങളോളം തന്നെ ചരിത്രം ഉണ്ടെങ്കിലും ദൈറ നഗരത്തിന് ഏകദേശം 100 വർഷങ്ങളോളമെ പഴക്കമുള്ളു.
ദുബായി, അബുദാബി, അലൈൻ എന്നിവ ഉൾപ്പെടുന്ന പ്രദേശങ്ങളിൽ ക്രി.
5500 കാലഘട്ടം മുതൽക്കേ ജനവാസമുണ്ടായിരുന്നതായി കരുതപ്പെടുന്നു വാണിജ്യം
സ്വർണ്ണത്തിന്റെ നഗരം എന്ന പേരിൽ ദൈറ പ്രശസ്തമാണ്.
വളരെയധികം സ്വർണ്ണവ്യാപാരകേന്ദ്രങ്ങൾ ദൈറ ഗോൾഡ് സൂക്കിൽ പ്രവർത്തിക്കുന്നു.
പ്രധാനസ്ഥലങ്ങൾ
അൽ റിഗ്ഗ , മുത്തീന , ഹോർ അൽ ലാൻസ് , മുറക്കാബാദ് , അൽ ബറാഹ , അൽ വഹീദ , അൽ മുരാർ അൽ ഖബൈസി എന്നിവയാണ് ദൈറയിലെ പ്രധാന മേഖലകൾ.
ദേഹണ്ഡം
അദ്ധ്വാനം ആവശ്യമായ ശാരീരിക ജോലിയെയാണ് ദേഹണ്ഡം എന്നു പറയുന്നത് .
ദേഹണ്ഡം ചെയ്യുന്നവരെ ദേഹണ്ഡക്കാർ എന്നു വിളിക്കുന്നു.
സദ്യ തയ്യാറാക്കുന്ന പാചകക്കാരെയും പൊതുവെ ദേഹണ്ഡക്കാർ എന്നാണ് വിളിക്കാറുള്ളത്.
ക്ഷേത്രങ്ങളിൽ നടത്തുന്ന ചില പാരമ്പര്യ കർമ്മങ്ങളിലൊന്നാണ് ദേഹണ്ഡം ചാർത്തൽ.
അവലംബം ↑ http://dictionary.mashithantu.com
ദൈനിക് ജാഗരൺ ഇംഗ്ലീഷ് വിലാസം https://ml.wikipedia.org/wiki/Dainik_Jagran
ഇന്ത്യയിൽ പ്രസിദ്ധീകരിക്കുന്ന ഒരു ഹിന്ദി ദിനപത്രമാണ് ദൈനിക് ജാഗരൺ .
2008 ഒക്ടോബറിലെലെ കണക്ക് പ്രകാരം ദൈനിക് ജാഗരൺ ദിനപത്രത്തിന് 32 പ്രധാന എഡിഷനുകളും ഇരുന്നൂറിലധികം സബ് എഡിഷനുകളും ഉണ്ട് .
ദൈനിക് ജാഗരണന് 29 പ്രിന്റിങ് പ്രസ്സുകൾ ഉണ്ട്.
10 സംസ്ഥാനങ്ങളിലായി വ്യാപിച്ചു കിടക്കുന്ന ഈ പത്രത്തിന്റെ ആസ്ഥാനം ഉത്തർപ്രദേശിലെ കാൺപൂർ ആണ്‌ .
2005-ലെ ദേശീയ വായനാകണക്കെടുപ്പനുസരിച്ച്‍ (NRS 2005) ഇന്ത്യയിൽ ഏറ്റവുമധികം വായനക്കാരുള്ള പത്രമാണ്‌ ദൈനിക് ജാഗരൺ
ഇതിന്റെ ആദ്യ എഡിഷൻ ഉത്തർപ്രദേശിലെ ഝാൻസിയിൽ നിന്നാണ്‌ 1942-ൽ പുറത്തിറങ്ങിയത്.
ആസ്ഥാനം പിന്നീട് കാൺപൂരിലേക്ക് മാറ്റുകയും ലക്നൗ എഡിഷൻ പുറത്തിറക്കുകയും ചെയ്തു .
താഴെ പറയുന്ന സംസ്ഥാനങ്ങളിൽ നിന്നും ദൈനിക് ജാഗരൺ പത്രം പ്രസിദ്ധീകരിക്കുന്നു .
ഉത്തർ പ്രദേശ് ഉത്തരാഖണ്ട് ബീഹാർ ഝാർഖണ്ഡ്‌ പഞ്ചാബ് ഹരിയാന മദ്ധ്യപ്രദേശ് ഡെൽഹി ജമ്മു കശ്മീർ ഹിമാചൽ പ്രദേശ് .
പശ്ചിമബംഗാൾ പുറത്തേക്കുള്ള കണ്ണികൾ Dainik Jagran Home Page Epaper Edition അവലംബം ↑ 1 2 3 4 5 ↑
ദേർവേസ് ഇംഗ്ലീഷ് വിലാസം https://ml.wikipedia.org/wiki/Derweze
1991 വരെ സോവിയറ്റ് റഷ്യയുടെ ഭാഗമായിരുന്ന ഇന്നത്തെ തുർക്ക്മെനിസ്ഥാനിലെ കാരാ-കും മരുഭൂമിയിലുള്ള ഒരു ഗ്രാമമാണ് ദേർവേസ് ( തുർക്‌മെൻ ഭാഷയിൽ : പടിവാതിൽ. ദർവാസ എന്ന പേരിലും അറിയപ്പെടുന്നു.).
തുർക്ക്മെനിസ്ഥാന്റെ  തലസ്ഥാനമായ അഷ്ഖാബാദിൽ നിന്നും 260 കിലോ മീറ്റർ വടക്കായാണ്, ഏകദേശം 350 ളം പേർ താമസിക്കുന്ന ദേർവാസാ ഗ്രാമം സ്ഥിതി ചെയ്യുന്നത്.
കഴിഞ്ഞ നാല്പത്തിരണ്ടു വർഷമായി കത്തിക്കൊണ്ടിരിക്കുന്ന നരകത്തിലേക്കുള്ള വാതിൽ എന്ന് പേരുള്ള  ദേർവേസ് ഗർത്തം ഈ ഗ്രാമത്തിലാണ്.
നരകത്തിന്റെ കവാടം ദർവാസ ഗർത്തത്തിന്റെ രാത്രി ദൃശ്യം , 2010.
തുർക്വോയിസ തടാകം, 2010
പ്രകൃതി വിഭവങ്ങളാൽ സമ്പന്നമാണ് ദേർവേസ് ഗ്രാമം.
1971-ൽ ഭൂഗർഭശാസ്ത്രജ്ഞന്മാരുടെ ഒരു സംഘം ഇവിടെ ഖനനം നടത്തിക്കൊണ്ടിരിക്കെ പ്രകൃതി വാതകം നിറഞ്ഞ വലിയൊരു ഭൂഗർഭ അറ കണ്ടെത്തി.
ഡ്രില്ലിംഗിനിടയിൽ റിഗിനു താഴെയുള്ള പ്രതലം പിളരുകയും റിഗ് ഇടിഞ്ഞ് ഏകദേശം 70 മീറ്റർ വ്യാസമുള്ള വലിയൊരു ഗർത്തം രൂപപ്പെടുകയും ചെയ്തു.
തുടർന്ന് അറയിൽ നിന്നും നിർഗമിച്ച ഗ്യാസ് ഗർത്തത്തിൽ നിറഞ്ഞ് ഖനനം അസാധ്യമായി തീർന്നു.
മാത്രമല്ല വിഷലിപ്തമായ വാതകം അപകടകരമായി പുറത്തേക്ക് വ്യാപിക്കും എന്നവർ ഭയപ്പെടുകയും ചെയ്തു.
അങ്ങനെയാണ് ഗ്യാസ് കത്തിച്ചു കളയാം എന്ന തീരുമാനത്തിൽ ഖനനസംഘം എത്തിയത്.
നാലോ അഞ്ചോ ദിവസങ്ങൾക്കുള്ളിൽ കത്തി തീരാവുന്ന ഗ്യാസ് മാത്രമേ അറയിലുണ്ടാവൂ എന്നായിരുന്നു അവരുടെ കണക്കു കൂട്ടൽ.
പക്ഷെ ആ കണക്കു കൂട്ടൽ തെറ്റിച്ചു കൊണ്ട് ദിവസങ്ങളും ആഴ്ചകളും മാസങ്ങളും കടന്നു പോയി.
തീ അണഞ്ഞതേയില്ല.
ഇപ്പോഴും അണയാത്ത വലിയൊരു അഗ്നിഗർത്തമായി നിലവിൽ  ദേർവേസ് 42-ആം വർഷത്തിലൂടെ കടന്നു പൊയ്കൊണ്ടിരിക്കുന്നു.
അവലംബം പുറത്തേക്കുള്ള കണ്ണികൾ ദർവാസ വാതക ഗർത്തത്തിന്റെ ചിത്രങ്ങൾ Archived 2011-09-16 at the Wayback Machine .
ദർവാസ, വിനോദസഞ്ചാര വിവരങ്ങൾ Flaming Crater, Darvaza Turkmenistan 1/6 - Phillips Connor യൂട്യൂബിൽ ചിത്രങ്ങളും യൂട്യൂബ് ദൃശ്യങ്ങളും
ദേഹാന്തരപ്രാപ്തി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു വ്യക്തി സ്വന്തം ശരീരം ഉപേക്ഷിച്ചു മറ്റൊരു ശരീരത്തിൽ പ്രവേശിക്കുന്നതിനെയാണ്  ദേഹാന്തരപ്രാപ്തി  എന്നു വിളിക്കുന്നത്
ദൈബചന്ദ്ര താലൂക്ദാർ ഇംഗ്ലീഷ് വിലാസം https://ml.wikipedia.org/wiki/Daibacandra_Talukadara ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കവി , നാടകകൃത്ത്, നോവലിസ്റ്റ് , സാമൂഹിക പരിഷ്കർത്താവ് എന്നീ നിലകളിൽ പ്രസിദ്ധനായിരുന്നു ദൈബചന്ദ്ര താലൂക്ദാർ .
അസമിലെ നൽബാരി ജില്ലയിൽ 1900-ൽ ജനിച്ചു .
ഗുവാഹത്തിയിലെ കോട്ടൺ കോളജിൽനിന്ന് ബിരുദം നേടിയശേഷം ഗുവാഹത്തി ജില്ലാകോടതിയിൽ ഓഫീസ് അസിസ്റ്റന്റായി.
ആദ്യകാവ്യം
1922-ൽ ആദ്യ കാവ്യമായ പ്രേംപാത് പ്രസിദ്ധീകരിച്ചു.
തുടർന്ന് 1923-ൽ കുഹിമാല എന്ന കാവ്യസമാഹാരവും പ്രസിദ്ധീകൃതമായി.
കഥാഗീത (Ballad) വിഭാഗത്തിൽ വരുന്നവയാണ് ഈ രണ്ട് കൃതികളും.
ഗ്രാമീണജീവിതത്തോടുള്ള വിരക്തിയാണ് ഇവയുടെ പ്രമേയം.
സൗന്ദര്യ (1930) എന്ന കാവ്യത്തിൽ പ്രകൃതിയുടെ അഭൗമ സൗന്ദര്യത്തിന്റെ വിവിധ തലങ്ങളെ, പ്രഭാതം മുതൽ പ്രദോഷം വരെ പ്രകൃതിക്കു വരുന്ന വ്യതിയാനങ്ങളെ തന്മയീഭാവത്തോടെ കവി ആഖ്യാനം ചെയ്തിരിക്കുന്നു.
നാടകരചന
നാടകരചനയിലും പ്രസിദ്ധനായ ഇദ്ദേഹം ബമുനി കൊൻവർ (1924) അസൊംപ്രതിഭ (1920) ഹരദത്ത ഭാസ്കർ ബർമൻ (1923) രാധാരുക്മിണി
എന്നിങ്ങനെ അഞ്ച് ചരിത്ര നാടകങ്ങൾ രചിച്ചിട്ടുണ്ട്.
ഈ അഞ്ച് നാടകങ്ങളും അസമിലെ പ്രധാന ചരിത്രസംഭവങ്ങളെ ഇതിവൃത്തമാക്കി രചിച്ചിട്ടുള്ളവയാണ്.
ബമുനി കൊൻവർ അഹോം രാജാവായിരുന്ന രാജസുഭംഗപ്പയുടെ കഥയും, അസൊം പ്രതിഭ രാജാവായ നരനാരായണന്റെ ചരിതങ്ങളുമാണ് ഇതിവൃത്തമാക്കിയിരിക്കുന്നത്.
പൂർവ കവികളായ ശങ്കർദേവിന്റെയും മാധവദേവിന്റെയും പ്രതിഭ തെളിയിക്കാൻ അവർക്ക് രാജാവ് നൽകിയ പ്രോത്സാഹനങ്ങളെക്കുറിച്ചും നാടകങ്ങളിൽ വർണിക്കുന്നു.
ഭാസ്കർ ബർമനിൽ 7-ആം നൂറ്റാണ്ടിൽ അസമിൽ (കാമ്രൂപ്) ഭരണം നടത്തിയിരുന്ന ഭാസ്കരവർമന്റെയും ഹർഷവർധനന്റെയും സൗഹൃദവും രാജ്യഭരണവുമാണ് ഇതിവൃത്തം.
ഹരദത്തയിൽ അഹോം രാജ്യത്തെ ഭടന്മാരും കാമ്രൂപിലെ ഹരദത്തനും തമ്മിലുള്ള യുദ്ധമാണ് വർണിച്ചിരിക്കുന്നത്.
രാധാരുക്മിണി മൊവാമൊറിയയിലെ ജനങ്ങളും അഹോം രാജാവും തമ്മിലുള്ള ഉഗ്രയുദ്ധം വർണ്യവിഷയമായ നാടകമാണ്.
നോവൽരചന
കവിതയ്ക്കും നാടകത്തിനും പുറമേ നോവൽരചനയിലും പ്രസിദ്ധനായിരുന്നു ഇദ്ദേഹം.
ധുവാലി കുവാലി (മലിനമായ അന്തരീക്ഷം) 1922 ആഗ്നേയഗിരി (1924) ബിർദോഹി (1948) അപൂർണ (1931-32)
എന്നിവ ആദ്യകാലത്തു രചിച്ച നോവലുകളാണ്.
ഈ സാമൂഹിക നോവലുകളിലൂടെ സാമൂഹിക പരിഷ്കരണവും ആദർശനിഷ്ഠമായ ജീവിതരീതികളുമാണ് നോവലിസ്റ്റ് അവതരിപ്പിക്കുന്നത്.
സ്ത്രീവിദ്യാഭ്യാസം, അയിത്തോച്ചാടനം , നിസ്സഹകരണ പ്രസ്ഥാനം , കുടിൽ വ്യവസായം തുടങ്ങിയവയും വിഷയമാക്കിയിട്ടുണ്ട്.
അസമിയ സാഹിത്യത്തിലെ വിവിധ ശാഖകൾക്ക് കനത്ത സംഭാവന നൽകിയ ദൈബചന്ദ്ര 1967-ൽ അന്തരിച്ചു.
പുറത്തേക്കുള്ള കണ്ണികൾ http://rdap02pxdu.dev.oclc.org:6251/identities/lccn-n97-926337%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദൈബചന്ദ്ര താലൂക്ദാർ (1900 - 67) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദേശേർ കഥ ഇംഗ്ലീഷ് വിലാസം https://ml.wikipedia.org/wiki/Desher_katha
ത്രിപുരയിലെ സിപിഐ എം മുഖപത്രമാണ് ദേശേർ കഥ.
1979ലെ സ്വാതന്ത്ര്യദിനത്തിൽ അഗർത്തലയിൽ നിന്ന‌് പ്രസിദ്ധീകരണം ആരംഭിച്ച ഈ ബംഗാളി പത്രം,  ത്രിപുരയിൽ പ്രചാരണത്തിൽ രണ്ടാമ‌ത‌ായിരുന്നു.
2018 ൽ രജിസ‌്ട്രാർ ഓഫ‌് ന്യൂസ‌്പേപ്പേഴ‌്സ‌് (ആർ.എൻ.ഐ) ദേശേർകഥയ‌്ക്ക‌് അനുവദിച്ച പുതുക്കിയ രജിസ‌്ട്രേഷൻ  പിൻവലിച്ചതിനെത്തുടർന്ന് പ്രസിദ്ധീകരണം നിലച്ചു.
താരതമ്യ സാഹിത്യം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ഡിസംബർ മുതൽ തുടരുന്നു.
ഒന്നിലേറെ ഭാഷകളിലെ സാഹിത്യ ശാസ്ത്രവും,സാഹിത്യ നിരൂപണവും ഉൾപ്പെടെയുള്ള കൃതികളുടെ സജാത്യ വൈജാത്യം,പ്രഭവം,സ്വാധീനം എന്നിവയുടെ പരിശോധനയിലൂടെ നടത്തുന്ന നിരൂപണമോ വ്യത്യസ്ത ഭാഷ ഉപയോഗിക്കുന്ന ജനതയുടെ സാഹിത്യ ബന്ധങ്ങളും ആശയവിനിമയ ഉപാധികളും സംബന്ധിച്ച് നടത്തുന്ന പഠനമാണ് താരതമ്യ സാഹിത്യം .
↑ എസ്.എസ് പ്രാവേർ താരതമ്യ സാഹിത്യ പഠനം
താര സ്ട്രോംഗ് ഇംഗ്ലീഷ് വിലാസം https://ml.wikipedia.org/wiki/Tara_Strong
കനേഡിയൻ-അമേരിക്കൻ നടിയായ താര ലിൻ സ്ട്രോംഗ് (നീ ചാരെൻഡോഫ്; ജനനം ഫെബ്രുവരി 12, 1973) ആനിമേഷൻ, വീഡിയോ ഗെയിമുകൾക്കായി വോയ്‌സ് ഓവർ വർക്ക് നൽകുകയും തത്സമയ പ്രവർത്തനങ്ങളിൽ ഏർപ്പെടുകയും ചെയ്യുന്നു.
അവരുടെ വേഷങ്ങളിൽ ആനിമേറ്റഡ് സീരീസുകളായ റുഗ്രാറ്റ്സ് , ദി പവർപഫ് ഗേൾസ് , ദി ഫെയർലി ഓഡ് പാരന്റ്സ് , ടീൻ ടൈറ്റാൻസ് , സിയാവോലിൻ ഷോഡൗൺ , ബെൻ 10 , ചൗഡർ , വോ വോ വുബ്സി!
, മൈ ലിറ്റിൽ പോണി: ഫ്രണ്ട്ഷിപ്പ് ഈസ് മാജിക് , യൂണികിറ്റി!
, ഡിസി സൂപ്പർ ഹീറോ ഗേൾസ് , വീഡിയോ ഗെയിമുകളായ മോർട്ടൽ കോംബാറ്റ് എക്സ് , ജാക്ക് ആൻഡ് ഡാക്സ്റ്റർ , ഫൈനൽ ഫാന്റസി എക്സ് , എക്സ് -2 , ബാറ്റ്മാൻ: അർഖം എന്നിവയുൾപ്പെടുന്നു.
ആനി അവാർഡും ഡേടൈം എമ്മി അവാർഡ് നോമിനേഷനുകളും നേടിയ അവർ അക്കാദമി ഓഫ് ഇന്ററാക്ടീവ് ആർട്സ് സയൻസസിൽ നിന്ന് ഒരു അവാർഡ് നേടി.
1973 ഫെബ്രുവരി 12 ന് ഒന്റാറിയോയിലെ ടൊറന്റോയിൽ സിഡ്, ലൂസി ചാരെൻഡോഫ് എന്നിവരുടെ മകളായി സ്ട്രോംഗ് ജനിച്ചു.
റഷ്യൻ സാമ്രാജ്യത്തിലെ ജൂത വിരുദ്ധ വംശഹത്യയിൽ നിന്ന് രക്ഷപ്പെട്ട റഷ്യയിൽ താമസിച്ചിരുന്ന അവളുടെ കുടുംബം കാനഡയിലേക്ക് കുടിയേറിയിരുന്നു.
താരയും മൂത്ത സഹോദരി മാർലയും ടൊറന്റോയിലാണ് വളർന്നത്.
നാലാം വയസ്സിൽ, അഭിനയത്തിൽ താല്പര്യം കാണിക്കുകയും ഒരു സ്കൂൾ നിർമ്മാണത്തിൽ സോളോയിസ്റ്റാകാൻ സന്നദ്ധത പ്രകടിപ്പിക്കുകയും ചെയ്തു.
അവർ യിദിഷ് തിയേറ്ററിൽ ജോലി ചെയ്തു; അവർക്ക് യിദിഷ് ഭാഷ അറിയില്ലെങ്കിലും അവർ സ്വരസൂചകമായി അവരുടെ വരികൾ മനഃപാഠമാക്കി.
ടൊറന്റോ ജൂത തിയേറ്ററിലും (ടിജെഎ) അഭിനയിച്ചു.
അവിടെ എ നൈറ്റ് ഓഫ് സ്റ്റാർസിൽ അഭിനയിച്ചു.
ഹബോണിം യൂത്ത് ക്വയറിനൊപ്പം " ലേ ഡൗൺ യുവർ ആർമ്സ് " എന്ന ഓഡിയോടേപ്പിൽ ഫീച്ചർ ചെയ്തു.
അവിടെ ഇംഗ്ലീഷിലും ഹീബ്രു ഭാഷയിലും വരികൾ ആലപിച്ചു.
13-ാം വയസ്സിൽ ലൈംലൈറ്റ് തിയേറ്ററിന്റെ ദി മ്യൂസിക് മാൻ എന്ന ചിത്രത്തിലെ ഗ്രേസി ആയിരുന്നു അവരുടെ ആദ്യത്തെ പ്രൊഫഷണൽ വേഷം.
ടി. ആൻഡ് ടി. ആക്ഷൻ സീരീസിൽ അവർക്ക് അതിഥി വേഷമുണ്ടായിരുന്നു.
അവരുടെ ആദ്യത്തെ പ്രധാന കാർട്ടൂൺ വേഷം, പതിമൂന്നാം വയസ്സിൽ, ഹലോ കിറ്റിസ് ഫ്യൂറി ടെയിൽ തിയേറ്ററിലെ ടൈറ്റിൽ റോൾ ആയിരുന്നു.
ഹ്രസ്വകാല സിബിസി ടെലിവിഷൻ സിറ്റ്കോം മോസ്ക്വിറ്റോ ലേകിൽ അവർ അഭിനയിച്ചു.
ടൊറന്റോയിലെ സെക്കൻഡ് സിറ്റിയിൽ ഇംപ്രൂവ് ക്ലാസുകൾ എടുത്ത അവർ 1994 ജനുവരിയിൽ ലോസ് ഏഞ്ചൽസിലേക്ക് പോകുന്നതിനുമുമ്പ് ആനിമേറ്റഡ്, ലൈവ്-ആക്ഷൻ ഷോകളിലും സിനിമകളിലും അഭിനയം തുടർന്നു.
അഭിനയവും വോയ്‌സ് ഓവർ കരിയറും കോമിക്-കോൺ സാൻ ഡീഗോയിൽ താര സ്ട്രോംഗ്, 2009
നിരവധി ആനിമേറ്റുചെയ്‌ത കഥാപാത്രത്തിന്റെ ശബ്ദം സ്ട്രോംഗിന്റേതായിരുന്നു.
ഫിൽ‌മോറിലെ പ്രധാന വേഷങ്ങൾ‌ ഉൾപ്പെടെ!
ഇൻഗ്രിഡ് മൂന്നാമൻ; ദി ഫെയർലി ഓഡ് പേരന്റ്സിൽ ടിമ്മി ടർണർ, രുഗ്രറ്റ്സ് , ആൾ ഗ്രോൺ അപിൽ ദിൽ പിക്കിൾസ്, ദി പവർപഫ് ഗേൾസിൽ ബബിൾസ് , ബെൻ 10 ബെൻ ടെന്നീസനായി, അപ്ഗ്രേഡ്, ബ്ലിറ്റ്‌സ്‌വോൾഫർ, ബസ്‌ഷോക്ക്; ചൗഡർ ട്രൂഫിൽസ് ; ടീൻ ടൈറ്റൻസ് ഗോയിൽ രാവെൻ, ഫോസ്റ്റേഴ്സ് ഹോം ഫോർ ഇമാജിനറി ഫ്രെണ്ട്സിൽ ടെറൻസ്; തുടങ്ങിയവയിലും സ്ട്രോംഗ് ശബ്ദം നല്കിയിരുന്നു.
മെഗ് ഗ്രിഫിന്റെ ആലാപന ശബ്ദവും ഫാമിലി ഗൈ , മൈ ലിറ്റിൽ പോണി: ഫ്രെണ്ട്സ്ഷിപ് ഈസ് മാജികിൽ ട്വലൈറ്റ് സ്പാർക്കിൾ, യൂണികിട്ടി!
യിൽ യൂണികിട്ടി രാജകുമാരി, വോ വോ വുബ്സി!
യിൽ ഡെയ്‌സി, ഡൊറോത്തി ആന്റ് ദി വിസാർഡ് ഓഫ് ഓസിൽ ജോവാനി തുടങ്ങിയവയിലും സ്ട്രോംഗ് ശബ്ദം നല്കിയിരുന്നു.
അവലംബം Citations ഉറവിടങ്ങൾ {{ cite book }} : Unknown parameter | nopp= ignored ( | no-pp= suggested) ( help ) CS1 maint: ref duplicates default ( link ) {{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) പുറത്തേക്കുള്ള കണ്ണികൾ Tara Strong എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് VoiceStarz – Tara Strong's voice acting company ഇന്റർനെറ്റ് മൂവി ഡാറ്റാബേസിൽ നിന്ന് താര സ്ട്രോംഗ് Tara Strong at Behind The Voice Actors
താര ഷൈൻ ഇംഗ്ലീഷ് വിലാസം https://ml.wikipedia.org/wiki/Tara_Shine
ഐറിഷ് പരിസ്ഥിതി ശാസ്ത്രജ്ഞയും നയ ഉപദേഷ്ടാവും സയൻസ് കമ്മ്യൂണിക്കേറ്ററുമാണ് താര ഷൈൻ.
അവർ യുനൈറ്റഡ് നേഷൻസ് ഫ്രേംവർക്ക് കൺവെൻഷൻ ഓൺ ക്ലൈമറ്റ് ചേഞ്ച് ലെ മുൻ അംഗമാണ്.
2020 ൽ ഷൈൻ റോയൽ ഇൻസ്റ്റിറ്റ്യൂഷൻ ക്രിസ്മസ് പ്രഭാഷണങ്ങളുടെ പ്രഭാഷകരിൽ ഒരാളായി പ്രഖ്യാപിച്ചു.
റിപ്പബ്ലിക് ഓഫ് അയർലൻഡിൽ നിന്നുള്ള ഷൈൻ അൾസ്റ്റർ സർവകലാശാലയിൽ നിന്ന് പരിസ്ഥിതി ശാസ്ത്രത്തിൽ ബിരുദം നേടി.
അവിടെ ജിയോഗ്രഫി ഡിപ്പാർട്ട്‌മെന്റിൽ ചേർന്ന് അവർ ബിരുദ പഠനം തുടർന്നു.
അവരുടെ ഡോക്ടറൽ ഗവേഷണം മൗറിറ്റാനിയയിലെ തണ്ണീർത്തടങ്ങളെക്കുറിച്ചാണ്.
വനിതാ ശാസ്ത്രജ്ഞർക്കായുള്ള ആഗോള നേതൃത്വ പരിപാടിയായ ഹോംവാർഡ് ബൗണ്ടിൽ ഷൈൻ പങ്കെടുത്തു.
മേരി റോബിൻസൺ ഫൗണ്ടേഷന്റെ ഉപദേശകയായും ഇന്റർനാഷണൽ ഇൻസ്റ്റിറ്റ്യൂട്ട് ഫോർ എൻവയോൺമെന്റ് ആന്റ് ഡവലപ്മെന്റിന്റെ (IIED) ബോർഡ് ഓഫ് ട്രസ്റ്റികളിലും സേവനമനുഷ്ഠിച്ചു.
എക്സ്പെഡിഷൻ ബോർണിയോ, ലോസ്റ്റ് ക്രോക്കഡൈൽസ് ഓഫ് ദി ഫറോസ് , എ വൈൽഡ് ഐറിഷ് ഇയർ എന്നിവ ഉൾപ്പെടെ നിരവധി ടെലിവിഷൻ ഷോകൾ ഷൈൻ ബിബിസിക്കായി അവതരിപ്പിച്ചു.
2020 ൽ ഐഐഇഡിയുടെ ബോർഡ് ഓഫ് ട്രസ്റ്റികളിലേക്ക് ഷൈൻ തിരഞ്ഞെടുക്കപ്പെട്ടു.
2020 സെപ്റ്റംബറിൽ അവർ ചെയർമാനായി ചുമതലയേറ്റു.
2020 ൽ റോയൽ ഇൻസ്റ്റിറ്റ്യൂഷൻ ക്രിസ്മസ് ലെക്ചർ സ്പീക്കറുകളിൽ ഒരാളായി അവർ തിരഞ്ഞെടുക്കപ്പെട്ടു.
ഹെലൻ സെർസ്കി, ക്രിസ്റ്റഫർ ജാക്സൺ എന്നിവരോടൊപ്പം ചേർന്ന് ഗ്രഹത്തിൽ മനുഷ്യന്റെ പ്രവർത്തനത്തെക്കുറിച്ച് ചർച്ച ചെയ്തു.
തിരഞ്ഞെടുത്ത പ്രസിദ്ധീകരണങ്ങൾ പുസ്തകങ്ങൾ ജേണൽ ലേഖനങ്ങൾ {{ cite journal }} : Cite journal requires | journal= ( help ) അവലംബം
താരക് നാഥ് ദാസ് ഇംഗ്ലീഷ് വിലാസം https://ml.wikipedia.org/wiki/Taraknath_Das Anushilan Samiti
ലോകപ്രശസ്ത പണ്ഡിതനും ഇന്ത്യൻ സ്വാതന്ത്ര സമര സേനാനിയുമായ ബംഗാളി സ്വദേശിയായിരുന്നു താരക നാഥ് ദാസ് .
വടക്കേ അമേരിക്കയിലെ വടക്കൻ തീരത്തേക്കുള്ള ആദ്യകാല കുടിയേറ്റക്കാരിൽ ഒരാളായിരുന്നു ഇദ്ദേഹം .
കൊളംബിയ യൂണിവേഴ്സിറ്റിയിലെ പൊളിറ്റിക്കൽ സയൻസ് പ്രൊഫസറും മറ്റനേകം യൂണിവേഴ്സിറ്റികളിലെ വിസിറ്റിംഗ് ഫാക്കൽറ്റി ആയിരുന്നു അദ്ദേഹം.
ബംഗാളിലെ 24 പർഗ നാസ് ജില്ലയിലെ മജുപാരയിലാണ് ഇദ്ദേഹം ജനിച്ചത്.
കൽക്കട്ടയിലെ സെൻട്രൽ ടെലിഗ്രാഫ് ഓഫിസിലെ ക്ലർക്കായിരുന്ന കാളി മോഹനനായിരുന്നു ഇദ്ദേഹത്തിൻറെ അച്ഛൻ .
സ്കൂൾ കാലഘട്ടത്തിൽ തന്നെ എഴുതുന്നതിൽ സമർത്ഥനായ ഇദ്ദേഹത്തെ സ്കൂളിലെ ഹെഡ്മാസ്റ്റർ ദേശസ്നേഹം ഉളവാക്കുന്ന ലേഖനങ്ങളെഴുതാൻ പ്രേരിപ്പിക്കുകയും ചെയ്തു.
പതിനാറാം വയസ്സിൽ അദ്ദേഹത്തിൻറെ എഴുത്തിൽ ആകൃഷ്ടനായ അനുശീലൻ സമിതിയുടെ സ്ഥാപകനായ ബാരിസ്റ്റർ മിറ്റർ സതീഷ് ചന്ദ്ര ബസുവിനെ കൊണ്ട് അനുശീലൻ സമിതിയുടെ പ്രവർത്തനങ്ങളിൽ റിക്രൂട്ട് ചെയ്തു .1901 എൻട്രൻസ് പരീക്ഷ അദ്ദേഹം ഉന്നത മാർക്കോടെ വിജയിച്ചു.
ബംഗാളിലെ ആവേശം ഇളക്കിവിടാൻ ശിവാജി ഉത്സവത്തിനു പുറമേ ബംഗാളിലെ മഹാനായ രാജാ സീതാറാം റായ് അനുസ്മരണത്തിന് പേരിലുള്ള ഉത്സവം ആഘോഷിക്കാൻ തീരുമാനിച്ചു.
1906 ൽ ജതീന്ദ്രനാഥ മുഖർജി (ബാഗ ജതിൻ) ബംഗാളിലെ പഴയ തലസ്ഥാനമായിരുന്ന ജസോറിലെ മുഹമ്മദാപൂറിൽ സീതാറാം ഉത്സവം ആഘോഷിക്കാൻ ക്ഷണിച്ചു.
താരക് ,ശ്രീഷ് ചന്ദ്ര സെൻ, സത്യേന്ദ്ര സെൻ, ആധാർ ചന്ദ്രലാസ്കർ എന്നിവർ ഒന്നിനുപിറകെ ഒന്നായി ഉപരിപഠനത്തിനായി വിദേശത്ത് പോയി .
വിദേശ രാജ്യങ്ങളിൽ ഇന്ത്യയുടെ സ്വാതന്ത്ര്യത്തിനായി ഇവർ വാദിക്കുകയും ചെയ്തു .
വടക്കേ അമേരിക്കയിലെ ജീവിതം
സ്വാമി വിവേകാനന്ദനും ബിപിൻ ചന്ദ്രപാലിനും ശേഷം ദേശാഭിമാന ഉണർത്തുന്ന പ്രസംഗങ്ങൾ താരക ബ്രഹ്മചാരി എന്ന പേരിൽ ഇദ്ദേഹം നടത്തി.
നീലാകാന്ത് ബ്രഹ്മചാരി, സുബ്രഹ്മണ്യ ശിവ ,ചിദംബരം പിള്ള എന്നിവർ ഇദ്ദേഹത്തെ ആകൃഷ്ടരായി ദേശാഭിമാന പ്രസംഗത്തിലേക്ക് വന്നു.
1905-ൽ ബ്രിട്ടീഷ് അധികാരികളുടെ പീഡനത്തെ രക്ഷിക്കാൻ അദ്ദേഹം ജപ്പാനിലെത്തി .
എന്നിരുന്നാലും, ബ്രിട്ടീഷുകാരുമായുള്ള ഒരു ഉടമ്പടി പുതുക്കിയശേഷം മൈജി ഗവൺമെൻറ് വിമോചന പ്രസ്ഥാനങ്ങൾ തകർത്തു .
1907 ജൂലൈ 16 ന് അദ്ദേഹം സിയാറ്റിൽ എത്തി.
ഒരു കർഷക തൊഴിലാളിയായി തന്റെ ഉപജീവനമാർഗ്ഗം കരസ്ഥമാക്കിയശേഷം ബെർക്ലിയിലെ കാലിഫോർണിയ സർവകലാശാലയിൽ അധ്യാപകനായി നിയമിക്കപ്പെട്ടു.
അതേസമയത്തുതന്നെ, അമേരിക്കൻ സിവിൽ അഡ്മിനിസ്ട്രേഷന്റെ പരിഭാഷകനും പരിഭാഷകനുമായി നിയമനം നേടിയ അദ്ദേഹം, 1908 ജനുവരിയിൽ വാങ്കൗവർ ഇമിഗ്രേഷൻ വകുപ്പിൽ പ്രവേശിച്ചു.
വില്യം സി. ഹോപ്കിൻസ്സൺ (1878-1914) കൽക്കട്ട പോലീസ് ഇൻഫർമേഷൻ എമിഗ്രേഷൻ ഇൻസ്പെക്ടറും ഹിന്ദി, പഞ്ചാബി, ഗുരുമുഖി  എന്നീ ഭാഷകളുടെ പരിഭാഷകനായി പ്രവർത്തിച്ചു.
ബാലഗംഗാധര തിലകൻ അനുയായിയായിരുന്ന പാണ്ഡുരംഗൻ കൻക്കോജേയുമായി ചേർന്ന് താരക് ഇന്ത്യൻ ഇൻഡിപെൻഡൻസ് ലീഗ് സ്ഥാപിച്ചു.
ജതിൻ മുഖർജിയുടെ ഫണ്ടുകൾ ഉപയോഗിച്ച് ആധാർ ലാസ്കർ കൽക്കട്ടയിൽ നിന്ന്എത്തുകയും താരക് ഒരു പുതിയ ജേണൽ ആരംഭിക്കുകയും ചെയ്തു "ഫ്രീ ഹിന്ദുസ്ഥാൻ" എന്ന പേരിൽ ഇംഗ്ലീഷിലും "സ്വദേശ് സേവക് (servents of the motherland)" എന്ന പേരിൽ ഗുരുമുഖി ഭാഷയിലും ജേണൽ ആരംഭിച്ചു.
കാനഡയിലെ ആദ്യത്തെ ദക്ഷിണേഷ്യൻ പ്രസിദ്ധീകരണവും വടക്കേ അമേരിക്കയിലെ ആദ്യകാല പ്രസിദ്ധീകരണങ്ങളിലൊന്നാണ്  ഫ്രീ ഹിന്ദുസ്ഥാൻ.
താരകിന്റെ അനുയായികളിൽ ഭൂരിഭാഗവും നിരക്ഷരരായ പഞ്ചാബ് മേഖലയിൽ നിന്നുള്ള കുടിയേറ്റക്കാരായിരുന്നു.
നിലവിലുള്ള നിയമങ്ങളുമായി തികച്ചും ആശയവിനിമയം നടത്തുന്ന  താരക്, തന്റെ സഹകാരികളുടെ ആവശ്യങ്ങൾ നിറവേറ്റുകയും, ന്യൂ വെസ്റ്റ്മിൻസ്റ്ററിനടുത്തുള്ള മിൽസിലൈയിൽ ഏഷ്യൻ ഇന്ത്യൻ കുടിയേറ്റക്കാരുടെ മക്കൾക്കായി ബോർഡിങ് സ്കൂളായ സ്വദേശ് സേവക് ഹോം സ്ഥാപിക്കുകയും ചെയ്തു.
ഇതുകൂടാതെ, ഈ സ്കൂളിലും ഇംഗ്ലീഷ്, ഗണിത വിഷയങ്ങളിലും വൈകുന്നേരമുള്ള ക്ലാസ്സുകൾ നടത്തുകയും, കുടിയേറ്റക്കാരെ അവരുടെ കുടുംബങ്ങളിലേക്കോ അവരുടെ തൊഴിലുടമകളിലേക്കോ കത്ത് എഴുതാൻ സഹായിക്കുകയും ചെയ്തു.
ഇന്ത്യയെ സംബന്ധിച്ചും അവരുടെ ദത്തെടുക്കപ്പെട്ട മാതൃരാജ്യത്തിലെ അവരുടെ അവകാശങ്ങളെക്കുറിച്ചും കൂടുതൽ അവബോധം സൃഷ്ടിക്കുന്നതിനും ഇത് അവരെ സഹായിച്ചു.
കാനഡയിലും വടക്കേ അമേരിക്കയുടെ പടിഞ്ഞാറൻ തീരങ്ങളിലും ഏകദേശം രണ്ടായിരത്തിലധികം ഇന്ത്യക്കാരും സിഖുകാരും ഉണ്ടായിരുന്നു.
ഭൂരിഭാഗവും കൃഷിയിലും നിർമ്മാണത്തിലും പ്രവർത്തിച്ചു.
ആദ്യ തിരിച്ചടിക്ക് ശേഷം 1910 കളുടെ തുടക്കത്തിൽ കാലിഫോർണിയയിൽ അരിയുടെ ഒരു ബമ്പർ വിള ലഭിക്കാൻ ഈ ഇന്ത്യൻ കർഷകർ വിജയിച്ചു.
നല്ലൊരു വിഭാഗം കാലിഫോർണിയയിൽ പടിഞ്ഞാറൻ പസഫിക് റെയിൽവേ കെട്ടിടത്തിൽ ചൈന, ജപ്പാൻ, കൊറിയ, നോർവെ, ഇറ്റലി എന്നീ രാജ്യങ്ങളിൽ നിന്നുള്ളവരായിരുന്നു .
താരകിനെ പോലുള്ള റാഡിക്കലുകൾ ഇൻഡ്യൻ സമുദായത്തെ, ഇന്ത്യൻ വിരുദ്ധ കലാപത്തിനും പ്രതിച്ഛായ രാഷ്ട്രീയത്തിനും എതിരായി പ്രതികരിച്ചു .
അനധികൃത ഏഷ്യൻ ഇന്ത്യൻ കുടിയേറ്റക്കാർ താരകിന്റെ സ്വാധീനമേഖലയിലൂടെ കാനഡയിലേക്ക് എത്തുന്നതായി സംശയിക്കപ്പെട്ട് 1908 ൽ താരകിനെ കാനഡയിൽ നിന്നും പുറത്താക്കപ്പെട്ടു.
സിയാറ്റിൽ നിന്നും അദ്ദേഹം സാൻഫ്രാൻസിസ്കോയിൽ താമസമാക്കി.
ഫ്രീ ഹിന്ദുസ്ഥാൻ കൂടുതൽ ബ്രിട്ടീഷ് വിരുദ്ധ പ്രസ്ഥാനമായി മാറി .
ഇതിന്റെ മുദ്രാവാക്യം "എല്ലാ അടിച്ചമർത്തലിനുമെതിരെയുള്ള മാനവികതയുടെയും സംസ്കാരത്തിൻറെ ചുമതലയുടെയും സേവനം" എന്നായിരുന്നു.
ഗ്യാലിക് അമേരിക്കൽ(Gaelic American) പത്രത്തിൻറെ സ്ഥാപകനും ഐറിഷ് വിപ്ലവകാരികളായ ജോർജ്ജ് ഫ്രീമാന്റെ ചേർന്ന് ബ്രിട്ടീഷ് വിരുദ്ധ പ്രസ്ഥാനങ്ങൾക്ക് കൂടെ നിൽക്കുകയും ചെയ്തു.
ഇവരോടൊപ്പം സാമുവൽ ജോഷി ,ബർക്കത്തുള്ള എന്നീ ഇന്ത്യക്കാരോട് ഒപ്പം ഓഗസ്റ്റിൽ ഫ്രീ ഹിന്ദുസ്ഥാൻ ന്യൂയോർക്കിൽ നിന്നും ആരംഭിച്ചു.
താരക് നോർത്ത് ഫീൽഡിലെ നോർവിച്ച് യൂണിവേഴ്സിറ്റിയിൽ ചേരുകയും ചെയ്തു .
എന്നാൽ ഇദ്ദേഹത്തിന്റെ ബ്രിട്ടീഷ് വിരുദ്ധ പ്രവർത്തനങ്ങൾ എല്ലാ വംശീയതയിലും ഉള്ള വിദ്യാർത്ഥികളിൽ പ്രശസ്തി നേടി കൊടുക്കുകയും 1909 ൽ യൂണിവേഴ്സിറ്റിയിൽ നിന്ന് പുറത്താക്കപ്പെടുകയും ചെയ്തു .
ഗദ്ദർ പാർട്ടി രൂപീകരിക്കൽ
ഫ്രീ ഹിന്ദുസ്ഥാനിലെ 1909 സെപ്തംബർ ഒന്നിന് സ്വദേശ് സേവകർ പുനർനിർമ്മിച്ച  "സിഖുകാർക്ക് നേരിട്ടുള്ള ഒരു അഭ്യർത്ഥന"എന്ന തലക്കെട്ടോടു കൂടിയുള്ള ലേഖനം ജനശ്രദ്ധ പിടിച്ചുപറ്റി.
"സ്വതന്ത്ര രാഷ്ട്രങ്ങളുടെ സൗജന്യസ്ഥാപനങ്ങളും ചില സിഖുകാരും വടക്കേ അമേരിക്കൻ ഭൂഖണ്ഡത്തിലെ തൊഴിലാളികൾ ആണെങ്കിലും, സ്വാതന്ത്ര്യമെന്ന ആശയത്തെ സ്വാംശീകരിക്കുകയും അടിമത്തത്തിന്റെ മെഡലുകളെ ചവിട്ടുകയും ചെയ്തു"എന്ന് അതിൽ എഴുതി.
1912 ൽ പഞ്ചാബിൽ പ്രസിദ്ധീകരിച്ച ഒരു കത്ത്, വർദ്ധിച്ചുവരുന്ന വിപ്ലവകാരിയുടെ പ്രദേശത്ത് ഇൻഡ്യക്കാരെ സംഘടിപ്പിക്കാനും സഹായിക്കാനും ഒരു നേതാവിനെയാണ് ആവശ്യപ്പെട്ടത്.
തുടക്കത്തിൽ അവർ കുമാറിനെയും പിന്നീട് സർദാർ അജിത് സിംഗിനെയും ക്ഷണിച്ചു.
എന്നാൽ ധാക്കക്ക് എത്തിയപ്പോൾ സ്റ്റാൻഫോർഡ് യൂണിവേഴ്സിറ്റിയിൽ തനിക്ക് അറിയാമായിരുന്ന ലാലാ ഹർദായലിനെ അദ്ദേഹംക്ഷണിച്ചു.
ഹർദായൽ അദ്ദേഹവുമായി പ്രവർത്തിക്കാൻ സമ്മതിച്ചു, താരക് പസഫിക് സമുദ്രത്തിന്റെ ഹിന്ദി അസോസിയേഷൻ സ്ഥാപിച്ചു(Hindi Association of the Pacific Ocean).
അത് ഗദ്ദർ പാർട്ടിയുടെ അടിത്തറയായി.
"ഹർദയാൽ, റാസ് ബിഹാരി ബോസ് , ബാരകടൂലാ, സേത്ത് ഹുസൈൻ റഹീം, ടരക്നാഥ് ദാസ്, വിഷ്ണു ഗണേഷ് പിംഗ്ലെ തുടങ്ങിയ പല നേതാക്കളും മറ്റ് കക്ഷികളും ഇന്ത്യയിൽ  വിവിധ ഭാഗങ്ങളിൽ നിന്നുള്ളവരായിരുന്നു. ഗദ്ദർ സ്വാതന്ത്ര്യാനന്തരം ആദ്യമായി സ്വാതന്ത്ര്യാനന്തര സംഘം ആയിരുന്നു. "1857ൽ നൂറുകണക്കിനാളുകൾ സ്വാതന്ത്ര്യത്തിനായി ജീവൻ വില കൊടുത്തു "എന്ന് കുഷ് വന്ത് സിംഗ് എഴുതി .
ബെർലിനിൽ നിന്ന് കാബൂൾ വരെ
1914-ൽ ബെർക്ലിയിലെ കാലിഫോർണിയ സർവകലാശാലയിൽ ഗവേഷക ഫെലോ ആയി.
താരക് എം.എ. പരീക്ഷയിൽ പാസ്സായ ശേഷം ഇന്റർനാഷണൽ റിലേഷൻഷിപ്പ് ആൻഡ് ഇന്റർനാഷണൽ ലോയിൽ പിഎച്ച്ഡി സിദ്ധാന്തം ആരംഭിച്ചു.
പിന്നീട് അദ്ദേഹം രാഷ്ട്രീയശാസ്ത്രത്തിൽ വാഷിംഗ്ടൺ സർവകലാശാലയിൽ നിന്ന് പിഎച്ച്ഡി ഡിഗ്രി നേടി.
കൂടുതൽ കൂടുതൽ സ്വാതന്ത്ര്യമുണ്ടാക്കാൻ, ആ വർഷം അമേരിക്കൻ പൗരത്വവും അദ്ദേഹം ഏറ്റെടുത്തു.
റോബർട്ട് മോർസ് ലൊപോട്ട്, ഉഫാം പോപ്, യുസി ബെർക്ക്ലി, ഡേവിഡ് സ്റ്റാർ ജോർഡാൻ എന്നിവിടങ്ങളിൽ ആർതർ റൈഡർ, സ്റ്റാൻഫോർഡ് യൂണിവേഴ്സിറ്റിയിലെ സ്റ്റുവർട്ട് തുടങ്ങിയ സ്റ്റാറ്റ്ഫോർഡ് യൂണിവേഴ്സിറ്റികളുടെ സഹായത്തോടെ തരാക് ഈസ്റ്റ് ഇന്ത്യാ അസോസിയേഷൻ രൂപീകരിച്ചു.
അന്താരാഷ്ട്ര യൂണിയൻ യൂണിവേഴ്സിറ്റികളുടെ പ്രതിനിധിയായി അദ്ദേഹം ഇന്റർനാഷണൽ സ്റ്റുഡന്റ്സ് അസോസിയേഷൻ അദ്ദേഹത്തെ ക്ഷണിക്കുകയുണ്ടായി.
ഇൻഡോ-ജർമൻ പദ്ധതിയെക്കുറിച്ച് ഇദ്ദേഹത്തെ അറിയിച്ചിരുന്നു.
1915 ജനുവരിയിൽ അദ്ദേഹം ബെർലിനിൽ വിരേന്ദ്രനാഥ് ഛത്തോപാധ്യായയെ കണ്ടുമുട്ടി.
ആ കൂടിക്കാഴ്ചക്കുവേണ്ടി ബറക്കത്തുള്ളയും ഹർദായലും ബെർലിനിൽ എത്തി.
കാബൂൾ പര്യടനത്തിൽ രാജാ മഹേന്ദ്ര പ്രതാപ് അനുഗമിച്ചു.
1916 ഏപ്രിലിൽ കാബൂളിന്റെ ഷിറാസ് ഉൽ അക്ബർ ഒരു കോൺസ്റ്റാൻറിനോപ്പിൾ പേപ്പറിൽ നിന്ന് താരകിന്റെ പ്രസംഗം പുനർനിർമ്മിച്ചു.